Ģēzē Forintošs

Ģēzē Forintošs (;  Budapešta —  Budapešta) bija Ungārijas starptautiskais lielmeistars šahā (1974).

 Biogrāfija 
No 1954. gada regulāri piedalījies Ungārijas šaha čempionātu finālos. Labāko rezultātu šajos turnīros sasniedzis 1968. gadā, kad kļuvis par Ungārijas šaha čempionāta uzvarētāju. Trīskārtējs Budapeštas šaha čempionāta uzvarētājs. Daudzu starptautisko šaha turnīru laureāts, tajā skaitā 1971. gadā Bajas turnīra uzvarētājs, 1974. gada Reikjavikas turnīra otrās vietas ieguvējs (uzvarēja Vasilijs Smislovs), 1987. gada Perpiņānas turnīra uzvarētājs. 1976. gadā Lonpainā (ASV) dalījis otro vietu kopā ar Vasiliju Smislovu, Oskaru Panno, Migelu Naidorfu, Valteru Braunu, Entoniju Mailsu, Migelu Kinterosu, Leriju Kristiansenu un Kenetu Rogofu (uzvarējis Tigrans Petrosjans). Par panākumiem turnīros FIDE 1963. gadā Forintošam piešķīrusi starptautiskā meistara (IM), bet 1974. gadā — starptautiskā lielmeistara (GM) nosaukumu.

Pārstāvējis Ungārijas komandu lielākajos komandu šaha turnīros:
 Pasaules šaha olimpiādēs piedalījies 6 reizes (1958, 1964-1966, 1970-1974). Komandu vērtējumā izcīnījis 2 sudraba (1970, 1972) un bronzas (1966) medaļas, bet individuālajā vērtējumā izcīnījis zelta (1958) medaļu;OlimpBase :: Men's Chess Olympiads :: Győző Forintos
 Eiropas komandu šaha čempionātos piedalījies 4 reizes (1961—1973). Komandu vērtējumā izcīnījis sudraba (1970) un 3 bronzas (1961, 1965, 1973) medaļas, bet individuālajā vērtējumā izcīnījis 2 zelta (1965, 1970), sudraba (1973) un bronzas (1961) medaļas;OlimpBase :: European Men's Team Chess Championship :: Győző Forintos
 Pasaules studentu šaha čempionātā piedalījies 7 reizes (1955—1961). Komandu vērtējumā izcīnījis sudraba (1956) un 2 bronzas (1955, 1959) medaļas, bet individuālajā vērtējumā izcīnījis zelta (1959) medaļu.OlimpBase :: World Student Team Chess Championship :: Győző Forintos

Ilgus gadus bijis ungāru spēcīgākā lielmeistara Lajoša Portiša sekundants. Pēc izglītības ekonomists.

 Atsauces 

 Ārējās saites 

Kategorija:1935. gadā dzimušie
Kategorija:2018. gadā mirušie
Kategorija:Budapeštā dzimušie
Kategorija:Ungārijas šahisti